  Майя Бывальцева 2021-тӥ арын Удмуртиысь гурт возёсъёслы ӧнерчиосты дасяны нырысьсэ субсидиос сётозы. Со понна оглом 4 миллион 600 сюрс манет висъяны чакламын. Сыӵе луонлык гурт интывылъёсты котыр ласянь азинтонъя кун программае пыриськемен кылдӥз. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Гурт возёсъёслы кык пӧртэм компенсаци чакламын, со 90 процентозь луоз Нырысетӥез вуоно егит ӧнерчиосты дышетонэн герӟаськемын, нырысь ик гурт удысъя дышетсконниосын тодон-валан басьтӥсь но азьланяз гурт возёсэ ужаны интыяськыны малпась студентъёс. Озьы ик юрттэт сётозы ас возёсысь ужасьёсты квалификацизэс будэтыны ыстэм понна. Гурт удыс ӧнеръёсъя дышетскись студентъёсты практикае кутӥсь возёсъёс но субсидиос басьтыны быгатозы. Сыӵе учырын гурт предприятилы егитъёслы уждун но улон инты понна тырем коньдонзэ берыктозы. Элькунысь гурт возёсъя но сиён-юонъя министерствоын чакламзыя, нырысетӥ субсидиосты басьтӥсьёс пӧлын 70-лэсь трос гурт предприятиос луозы. Дасэз программае пыриськыны мылкыдзэс веразы ни. Соос пӧлын Сапапул, Пичи Пурга, Эгра, Глаз, Шаркан ёросын гурт но фермер возёсъёс. Нырысетӥ куриськонъёсты кутон инвожое кутскоз, кыкетӥез гудырикошконэ ортчоз. Нырысетӥ араз валтӥсь курон – вань студентъёс Ижысь гурт возёсъя кун академиын дышетскыны кулэ. 2022-тӥ арын лыдметэ элькунысь гурт удысъёс шор ёзо ӧнер дышетсконниос но пырозы Тодэ вайытом, 2020-тӥ арын Удмуртиысь агропром огъетын тыршись 292 егит ӧнерчиослы 27 миллион манет тыр одӥг пол тыриськись мерлыко юрттэт («подъёмнойёс») сётӥзы. Тегъёс: Дышетон Ижкар Удмуртия гуртвозёс субсидиос коньдон  